Huggie na meer as jaar weer op veld | Netwerk24
Deur Owen Kock 19 September 2018 17:00
Elandré Huggett. Foto: Gallo Images
Huggett het herstel van ’n kniebesering en kry speelkans in die Vrystaters se laaste groepwedstryd in die verkorte reeks, met ’n moontlike promosie-relegasiewedstryd wat wag.
Die Bloemfonteinse span het al vyf hulle vorige wedstryde verloor en selfs al wen hulle die Pumas met ’n bonuspunt Vrydag, kan hulle nie ’n promosie-relegasiewedstryd vryspring nie.
Die Pumas het sewe punte met nog een wedstryd oor, terwyl die Vrystaters twee punte het.
Sewe veranderinge is gemaak, waarvan vier posisioneel is.
Nog ’n speler wat kans in die beginspan kry, is Jannes Snyman wat gewoonlik op haker uitdraf. Hy word teen die Pumas op flank ingespan saam met Abongile Nonkontwana wat verlede week slot gespeel het in die plek van Dennis Visser, wat na die Cheetahs se Pro14-span ontbied is nadat hulle beseer is.
In ’n verrassende skuif is die haker Reinach Venter op vaskopstut gekies, met Kabous van Schalkwyk wat na die plaasvervangersbank skuif, terwyl die flank Daniel Maartens op agtsteman uitdraf nadat Steph Malan hom vir Pro14-diens aangemeld het.
Adriaan Carelse, Ali Mgijima, Carel-Jan Coetzee, Tertius Kruger, Vuyani Maqina, Ernst Stapelberg, Rudy Paige (k), Daniel Maartens, Jannes Snyman, Abongile Nonkontwana, Louis Conradie, Dennis Visser, Reinach Venter, Elandré Huggett, Johan Kotze. PLAASVERVANGERS: Hanno Snyman, Kabous van Schalkwyk, Nardus Erasmus, Luigy van Jaarsveld, Dian Badenhorst, Reinhardt Erwee, Maphutha Dolo.
Meer oor: Haker | Pumas | Cheetahs | Curriebeker | Rugby